text: Tvivlsom køreskole lukket
  23 juli 2011 kl. 17.43
  Den køreskolebus, der tilbød billig køreundervisning til unge, er nu gået under jorden.
  Forbrugerrådet og en lang række kørelærere advarede forleden i TV SYD mod tiltaget, der virkede mistænkeligt, da man allerede ved tilmelding skulle betale for undervisningen via en bankoverførsel.
  Nu viser det sig, at firmaets hjemmeside er lukket ned, reklamevideoen på YouTube er fjernet og facebooksiden er slettet, oplyser Horsens Folkeblad.
  